**KIMLEI KÖZÖS ÖNKORMÁNYZATI HIVATAL**

**Kimle, Károlyháza, Ásványráró**

9181 Kimle, Vízpart utca 2.

Telefon: 96/572-003; Fax: 96/572-026.

E-mail: korjegyzo@kimle.hu www.kimle.hu

 **KIMLE**



1. Napirendi pont

**ELŐTERJESZTÉS**

**Tárgy:** A 2019. évi bérrendezéssel kapcsolatos döntés meghozatala - Kimlei Közös Önkormányzati Hivatalban foglalkoztatott köztisztviselők 2019. évi illetménykiegészítéséről szóló rendelet elfogadása

**Tisztelt Képviselő-testület!**

Az állami tisztviselők, a köznevelésben, egészségügyben és szociális ágazatban foglalkoztatott egyes közalkalmazottak esetében kormányzati szinten szintén, más-más módon, de rendezésre kerültek, vagy kerülnek az illetmények. Az önkormányzati hivatal köztisztviselőinek illetménye még most is messze elmarad ezektől. A képviselő-testület döntése alapján a közös hivatal dolgozóinak illetményalapja - pályázati támogatás segítségével – 46 380 Ft-ra emelkedik a 2019-es évben.

A Kttv. 234. § (3)-(4) bekezdése alapján a felsőfokú és a középiskolai végzettségű köztisztviselők részére illetménykiegészítés adható, melyet a Képviselő-testület tárgyévre állapíthat meg. Helyi önkormányzati rendelet alapján jelenleg nálunk a felsőfokú iskolai végzettségű és középiskolai végzettségű köztisztviselők 10%-os illetménykiegészítésben részesülnek, melynek mértéke községi önkormányzatnál legfeljebb 20% lehet.

2017. évtől kezdődően a közös önkormányzati hivatal dolgozói részesülnek ebben a 20 %-os illetménykiegészítésben. Ezt a béreltérítést minden évben újból el kell fogadnia a képviselő-testületeknek, a költségvetési rendelet elfogadását megelőzően.

A januárban, a kiegyenlítő bérrendezési alap támogatására benyújtott pályázat támogatási összege és a közös önkormányzati hivatal működéséhez nyújtott központi költségvetési támogatást teljes egészében fedezi a 20%-os illetménykiegészítés és a megemelt illetményalap általi többletkiadást.

Az előadottak alapján kérem a Tisztelt Képviselő-testületet, hogy a közös hivatal közszolgálati tisztviselőinek a 2019. évi illetménykiegészítéséről szóló önkormányzati rendelet tervezetét megtárgyalni és elfogadni szíveskedjen!

Ásványráró, 2019. február 8.

 Frank Szilvia s.k.

 mb.jegyző